David Omoregie

David Omoregie (født 1. november 1995 i Durham) er en engelsk (britisk) friidrettsutøver som konkurrerer i hekkesprint. Han har bronse på 110 meter hekk fra Junior-VM i friidrett 2014, og er U23-europamester fra 2015.

Han konkurrerte tidligere i mangekamp, men konkurrerer nå hovedsakelig i hekkesprint.

Idrettskarriere 
2010
Omoregie vant lengdehopp og kom på 2.-plass i høydehopp og på 60 meter hekk ved det vestwalisiske regionale mesterskapet innendørs i 2010, i klassen U15. Ved det walisiske U15-mesterskapet innendørs senere i januar kom på 2.-plass i høydehopp, og 3.-plass på 60 meter hekk. Han deltok også ved det engelske U15-mesterskapet innendørs, der han kom på 7.-plass på 60 meter hekk, med ny personlig rekord på 9,03. I juni vant han femkamp ved det walisiske mesterskapet utendørs, i U15-klassen. Han deltok også ved det walisiske U17-mesterskapet, selv om han var i U15-klassen, og kom der på 4.-plass i høydehopp og 10.-plass i lengdehopp. Ved det walisiske skolemesterskapet i juli kom han på 2.-plass på 80 meter hekk. 

Ved det engelske U15-mesterskapet i mangekamp i Stoke vant han femkamp, med ny personlig rekord på 2698 poeng. 

2011
I 2011 gikk han over til klassen U17. Ved det vestwalisiske mesterskapet innendørs i januar 2011 vant han høydehopp og lengdehopp, og fikk sølv på 60 meter hekk. Ved det åpne walisiske mesterskapet innendørs vant han 60 meter hekk, og kom på 2.-plass i lengdehopp. Han vant høydehopp og 60 meter hekk ved Celtic Cup innendørs, og kom på 6.-plass på 60 meter hekk, med ny personlig rekord på 8,43, ved det engelske U17-mesterskapet innendørs (England Athletics U15 / U17 / U20 Championships). Ved det engelske U17-mesterskapet i mangekamp innendørs (England Athletics U15/U17 Combined Events Championships) kom han på 8.-plass med 3.581 poeng, som var ny personlig rekord.

I august vant han høydehopp og kom på 2.-plass i lengdehopp og på 100 meter hekk ved Welsh Inter Regional Championships, og i september kom han på 4.-plass i tikamp ved McCain Combined Events Championships, med ny personlig rekord på 4.598 poeng.

2012
Omoregie vant femkamp i U20-klassen ved innendørsstevnet Welsh Athletics & Welsh Schools Combined i november 2012. Han vant også SIAB Schools Pentathlon i Glasgow. 

2013
2013-sesongen startet med det engelske mesterskapet i mangekamp innendørs (England Athletics U20 / Senior Combined Events Championships) i Sheffield. Der vant han sjukamp sammenlagt, og satte ny personlig rekord på 1000 meter med 3:00,75. I februar deltok han ved det walisiske U20-mesterskapet, der han vant 60 meter hekk og kom på 8.-plass på 60 meter. Uken etter deltok han også ved det engelske U20-mesterskapet, og satte ny personlig rekord på 60 meter hekk med 7,92 sekunder, og endte på 4.-plass. Han senket rekorden sin til 7,76 da han vant 60 meter hekk ved Welsh Athletics Indoor International i mars, der han også satte personlig rekord i lengde med 6,90 meter. 

Utendørs deltok han ved det engelske U20-mesterskapet, og kom der på 2.-plass på 110 meter hekk bak David King. Ved det walisiske U20-mesterskapet i juni vant han 110 meter hekk, og kom på 3.-plass på 100 meter. I juli vant han lengdehopp og 110 meter hekk ved det walisiske skolemesterskapet. 

Han deltok i sitt første junior-EM ved junior-EM i friidrett 2013 i Rieti i Italia. Han satte personlig rekord på 13,45 i innledningsheatet på 110 meter hekk, og kom på 2.-plass i sin semifinale, og kvalifiserte seg dermed til finalen. I finalen kom han på 5.-plass. I august deltok han i U20-klassen ved det engelske mesterskapet i mangekamp (England Athletics U15/U17 & Home Countries Combined Events Championships), og endte der på 2.-plass i tikamp med ny personlig rekord på 6.723 poeng. David Hall vant dette mesterskapet. 

2014
Ved det engelske mesterskapet innendørs i 2014 kom han på 3.-plass på 60 meter hekk, bak U23-løperen Andy Pozzi og senioren William Sharman. Omoregie satte personlig rekord med 7,78 sekunder i finalen. Han deltok også ved det engelske U20-mesterskapet innendørs, der han vant 60 meter hekk, og senket rekorden sin til 7,62, og bare en uke senere vant han Welsh Athletics International med enda en ny personlig rekord på 7,50. 

Den 18. mai 2014 løp han 110 meter hekk på 13,23 sekunder ved stevnet Loughborough International, noe som var britisk U20-rekord. En drøy måned senere, 22. juni, vant han samme distanse ved det engelske U20-mesterskapet, med ny europeisk juniorrekord på 13,17 sekunder. Han ble dermed tatt ut til junior-VM 2014. Han vant også denne distansen ved det walisiske mesterskapet (Welsh Athletics Senior Championships & Commonwealth Games Trials). Ved junior-VM i friidrett 2014 i Eugene hadde han raskest tid av alle i innledningsheatet og nest raskest i semifinalen, men i finalen kom han på 3.-plass, bak Wilhem Belocian og Tyler Mason.

2015
Omoregie kom på 2.-plass på 60 meter hekk ved det britiske mesterskapet innendørs i februar 2015, bak Lawrence Clarke. Han ble tatt ut til EM i friidrett innendørs 2015, der han ble slått ut i semifinalen med 16. beste tid. 

Utendørs vant han 110 meter hekk ved Bedford International Games Open, og kom på 2.-plass ved Loughborough International, og 5.-plass ved Atletissima-stevnet i Belgia. I juni deltok han ved BAUHAUS-Junioren Gala, der han kom på 2.-plass, og han vant det engelske U23-mesterskapet i Bedford 21. juni. Ved U23-EM i friidrett 2015 vant han 110 meter hekk, med tiden 13,63.

Referanser

Eksterne lenker 
 
  Profil hos European Athletics
  Profil hos The Power of 10
  Profil hos All-Athletics.com 

Engelske sportsutøvere
Britiske sprintere
Britiske hekkeløpere
Personer fra City of Durham
Fødsler i 1995